Diari Oficial de la Generalitat Valenciana


Sumari del DOGV 7485, del 13-03-2015 (2015/2141)

RESOLUCIÓ de 2 de març de 2015, del Rectorat de la Universitat de València Estudi General, relativa a la creació del fitxer «Activitats de la Universitat de València» en aplicació de l'article 20 de la Llei Orgànica 15/1999, de 13 de desembre, de Protecció de les Dades de Caràcter Personal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2015/03/02/(1)/dof/vci/html**

### Dades del document

Número de DOGV
:   7485

Data del DOGV
:   13-03-2015

Secció del DOGV
:   I. DISPOSICIONS GENERALS

Número del document
:   2015/2141


Data del document
:   02-03-2015

Organisme emissor
:   Universitat de València

Tipus de document
:   Resolució

Descriptors 

:   * Universitat de València
    * universitat
    * legislació
    * dades personals
    * base de dades

RESOLUCIÓ de 2 de març de 2015, del Rectorat de la Universitat de València Estudi General, relativa a la creació del fitxer «Activitats de la Universitat de València» en aplicació de l'article 20 de la Llei Orgànica 15/1999, de 13 de desembre, de Protecció de les Dades de Caràcter Personal. [2015/2141]  
L'article 20 de la Llei Orgànica 15/1999, de 13 de desembre, de protecció de dades de caràcter personal, preveu que la creació, modificació o supressió dels fitxers de les administracions públiques només podrà realitzar-se per mitjà de disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat de València Estudi General resol:  
  
Primer  
Aprovar la creació dels fitxers que es relacionen en annex a aquesta resolució.  
  
Segon  
El responsable del fitxer és la Universitat de València. Això, sense perjudici de la funció de coordinació que corresponga a la Secretaria General d'aquesta, i de la responsabilitat directa que en la gestió i en la custòdia dels fitxers s'atribueix als òrgans que corresponga d'acord amb l'organització administrativa de la Universitat.  
  
Tercer  
Els gestors del fitxer adoptaran les mesures necessàries per a assegurar que les dades de caràcter personal s'utilitzaran exclusivament per a les finalitats que justifiquen la seua creació i es concreten en aquesta resolució. Així mateix adoptaran les mesures necessàries per a assegurar el compliment pels usuaris de les mesures de seguretat.  
  
Quart  
Sense perjudici d'allò previst en l'Annex a aquesta resolució, l'afectat, titular de les dades, quan compte amb una adreça de correu electrònic de la Universitat de València corresponent als mnedtho @dl.ka e @fsfoab.yy.ur, podrà exercir els drets d'accés, rectificació, cancel·lació o oposició al tractament dirigint-se al compte wnnb@xk.wo.  
  
  
Cinquè  
En els casos en què es prevegen comunicacions de dades, els responsables de la gestió dels fitxers advertiran els cessionaris de dades de caràcter personal de la seua obligació d'utilitzar-les exclusivament per a la finalitat de la cessió i de conformitat amb el que preveu l'article 11.5 de la Llei Orgànica 15/1999, de 13 de desembre, de protecció de dades de caràcter personal.  
  
Sisè  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
  
València, 2 de març de 2014.- El rector: Esteban Morcillo Sánchez.  
  
  
  
ANNEX I  
Creació del fitxer Activitats de la Universitat de València  
  
a) Finalitat del fitxer i usos previstos per a aquest  
Gestió econòmica i administrativa de les activitats culturals, esportives, educatives o de naturalesa afí de la Universitat de València. Remissió d'informació sobre aquestes activitats.  
Usos previstos:  
- Gestió econòmica i comptable  
- Gestió de facturació  
- Gestió fiscal  
- Difusió d'informació  
b) Origen de les dades  
Persones o col·lectius sobre els quals es pretén obtenir dades de caràcter personal o resulten obligats a subministrar-los.  
- Personal docent i/o investigador de la Universitat de València  
- Personal d'administració i serveis  
- Estudiants  
- Públic en general  
Procediment de recollida de les dades de caràcter personal.  
- Registre telemàtic  
- Formularis  
Procedència de les dades.  
- El mateix interessat o el seu representant legal  
c) Estructura bàsica del fitxer i descripció dels tipus de dades de caràcter personal incloses en aquest  
Base de dades relacional  
- Dades de caràcter identificatiu  
· DNI/NIF  
· Nom i cognoms  
· Adreça  
· Telèfon  
- Dades economicofinanceres  
· Dades bancàries  
- Dades sobre transaccions de béns i serveis  
· Serveis rebuts per l'afectat  
· Pagaments, compensacions o indemnitzacions  
d) Cessions de dades de caràcter personal i transferències internacionals de dades  
- Comunicacions a entitats financeres per a la gestió de pagaments i cobraments.  
- Comunicacions a entitats asseguradores quan es tracte d'una activitat que requerisca la contractació d'una assegurança de responsabilitat civil o de qualsevol altra naturalesa.  
e) Òrgans de les administracions responsables del fitxer  
Universitat de València Estudi General  
Edifici del Rectorat  
Av. Blasco Ibáñez, 13  
46477 València  
f) Serveis o unitats davant els quals podrien exercitar-se els drets d'accés, rectificació, cancel·lació i oposició  
Servei d'informàtica (Protecció de dades)  
Amadeu de Savoia, 4  
46405 (València)  
g) Mesures de seguretat  
Nivell bàsic


Còpia Permalink ELI